सुनवाई के दौरान, मुशर्रफ के वकील अख्तर शाह ने पूर्व राष्ट्रपति के देश वापसी के संबंध में जवाब सौंपा और कहा, 'मैं पीठ से मेरे मुवक्किल की बीमारी गोपनीय रखने का आग्रह करता हूं।' हालांकि जस्टिस निसार ने टिप्पणी की, 'इस देश में ऐसे लोग मौजूद हैं जो इस बीमारी से ग्रस्त हैं।' मुशर्रफ के वकील ने अनुरोध किया, 'अगर मुशर्रफ के लिए स्वदेश लौटना जरूरी है तो उन्हें डॉक्टर को दिखाने की अनुमति मिलनी चाहिए और उनका नाम निकास नियंत्रण सूची में नहीं होना चाहिए।'